**Stikord til billeder (pinse)**

Alle billeder kan bruges til at reflektere helt frit over. Du vil måske blive overrasket over, hvad børnene får ud af at kigge på billederne, eller hvilke tanker de sætter i gang hos dem. Men hvis der er behov for lidt hjælp til at sætte snakken i gang, er her lidt stikord til, hvordan de enkelte billeder kan kobles med nogle af de emner og spørgsmål, I har reflekteret over i dag.

Print de billeder, der giver mening for jer – og suppler gerne med egne billeder, hvor det er relevant. 4-5 billeder pr. gang vil være passende de fleste steder.

**Pinse - dag 1**

* ”blæst”: om vind og andre ting, vi ikke kan se, men kun kan se, når det bevæger noget andet
* ” hest\_ånder”: Om ÅNDedræt, og om hvad der sker, når vi ånder
* ”inspiration”: Om at blive inspireret – at kunstnere taler om, at ånden kommer over eller til dem. Hvor kommer vores ideer fra, f.eks. når vi tegner?
* ”skabe”: om at skabe, og om at være fælles om det
* ”barn\_synger”: Om at ”ånde på hinanden”, f.eks. når vi taler sammen eller synger. Både fysisk men måske også i mere overført betydning.
* ”bål”: Om andre ånder, som man i gamle dage jagede væk med bål. Eller om tunger af ild på hovedet af disciplene.

**Pinse - dag 2**

* ”Børnetjenesten”: Om at vi i Børnetjenesten er et fællesskab.
* ”kirke” / ”fødselsdagskage” / ”flag”: Om kirkens fødselsdag til pinse.
* ” to\_børn”: Opsamling på alt om, hvad et fællesskab er, og hvad der skal til for, at noget er et fællesskab
* ”børnehave”: Om børnehaven som et fællesskab
* ”orgel”: Om den musik, I sammen har hørt og lavet her til pinse. Måske har I også prøvet at spille på orglet.
* ”telefoner”: Om at man godt kan være samme sted, uden at være et fællesskab – f.eks. hvis alle er optaget af noget andet end hinanden
* ”koncert”: Kobl evt. dette billede med ”telefoner”. Så kan børnene måske få øje på, at på dette billede er alle fælles om noget. Alles opmærksomhed er rettet mod det samme, modsat telefonbilledet.
* ”hold”: Om andre fællesskaber, børnene er en del af. Måske i forbindelse med sport.